CELEX: 32007R0438
Language: lv
Date: 2007-04-20 00:00:00
Title: Komisijas Regula (EK) Nr. 438/2007 ( 2007. gada 20. aprīlis ) par atsevišķu preču klasifikāciju kombinētajā nomenklatūrā

21.4.2007   
            
            
               LV
            
            
               Eiropas Savienības Oficiālais Vēstnesis
            
            
               L 104/18
            
         
      KOMISIJAS REGULA (EK) Nr. 438/2007
   (2007. gada 20. aprīlis)
   par atsevišķu preču klasifikāciju kombinētajā nomenklatūrā
   EIROPAS KOPIENU KOMISIJA,
   ņemot vērā Eiropas Kopienas dibināšanas līgumu,
   ņemot vērā Padomes 1987. gada 23. jūlija Regulu (EEK) Nr. 2658/87 par tarifu un statistikas nomenklatūru un par kopējo muitas tarifu (1), un jo īpaši tās 9. panta 1. punkta a) apakšpunktu,
   tā kā:
   
               (1)
            
            
               Lai nodrošinātu Regulai (EEK) Nr. 2658/87 pievienotās kombinētās nomenklatūras vienādu piemērošanu, ir jānosaka pasākumi par šīs regulas pielikumā minēto preču klasifikāciju.
            
         
               (2)
            
            
               Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Lai piemērotu tarifus vai citus pasākumus, kas saistīti ar preču tirdzniecību, šie noteikumi attiecas arī uz jebkuru citu nomenklatūru, kura pilnīgi vai daļēji balstās uz to vai pievieno tai kādas papildu apakšnodaļas un ir izveidota ar īpašiem Kopienas noteikumiem.
            
         
               (3)
            
            
               Ievērojot minētos vispārīgos noteikumus, pielikuma tabulas 1. ailē aprakstītās preces jāklasificē saskaņā ar KN kodiem, kas norādīti 2. ailē, atbilstīgi 3. ailē noteiktajam pamatojumam.
            
         
               (4)
            
            
               Ir lietderīgi noteikt, ka persona, kuras rīcībā ir saistošā izziņa par tarifu, ko attiecībā uz preču klasifikāciju kombinētajā nomenklatūrā ir izdevušas dalībvalstu muitas iestādes, bet kas neatbilst šīs regulas noteikumiem, var turpināt to izmantot trīs mēnešus saskaņā ar 12. panta 6. punktu Padomes 1992. gada 12. oktobra Regulā (EEK) Nr. 2913/92 par Kopienas Muitas kodeksa izveidi (2).
            
         
               (5)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Preces, kas aprakstītas pielikuma tabulas 1. ailē, kombinētajā nomenklatūrā klasificē ar KN kodiem, kas norādīti tabulas 2. ailē.
   2. pants
   Saistošo izziņu par tarifu, ko izdevušas dalībvalstu muitas iestādes, bet kas neatbilst šīs regulas noteikumiem, saskaņā ar Regulas (EEK) Nr. 2913/92 12. panta 6. punktu var turpināt izmantot trīs mēnešus.
   3. pants
   Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
   
      Šī regula uzliek saistības kopumā un ir tieši piemērojama visās dalībvalstīs.
      Briselē, 2007. gada 20. aprīlī
      
         
            Komisijas vārdā —
         
            Komisijas loceklis
         
         László KOVÁCS
         
      
   
   
      (1)  OV L 256, 7.9.1987., 1. lpp. Regulā jaunākie grozījumi izdarīti ar Regulu (EK) Nr. 301/2007 (OV L 81, 22.3.2007., 11. lpp.).
   
      (2)  OV L 302, 19.10.1992., 1. lpp. Regulā jaunākie grozījumi izdarīti ar Padomes Regulu (EK) Nr. 1791/2006 (OV L 363, 20.12.2006., 1. lpp.).
   
      PIELIKUMS
      
                  Preču apraksts
               
               
                  Klasifikācija
                  (KN kods)
               
               
                  Pamatojums
               
            
                  (1)
               
               
                  (2)
               
               
                  (3)
               
            
                  Preparāts želatīna kapsulu formā. Katra kapsula satur:
                  
                               
                           
                           
                              koenzīms Q10: 30 mg
                           
                        
                               
                           
                           
                              sojas eļļa: 178 mg
                           
                        
                               
                           
                           
                              sojas lecitīns: 6,3 mg
                           
                        
                               
                           
                           
                              kokosriekstu eļļa: 15,1 mg
                           
                        
                               
                           
                           
                              bišu vasks: 15,1 mg
                           
                        
                               
                           
                           
                              palmu eļļa: 45,5 mg
                           
                        Preparātā esošās eļļas un vasks tiek lietots kā nesējviela un pildviela
                  Produkts ir iesaiņots pārdošanai mazumtirdzniecībā
                  Saskaņā ar tā aprakstu, koenzīmam Q10 ir antioksidanta īpašības un to izmanto kā palīglīdzekli asinsrites sistēmas traucējumu gadījumā
               
               
                  2106 90 92
               
               
                  Klasifikācija ir noteikta, pamatojoties uz KN interpretācijas vispārīgajiem noteikumiem Nr. 1 un Nr. 6, 30. nodaļas 1. piezīmes a) apakšpunktu, kā arī KN kodu 2106, 2106 90 un 2106 90 92 aprakstiem
                  Produkts ir izslēgts no pozīcijas 1517, jo produkta sastāvā esošajām eļļām un vaskam ir tikai nesējvielas un pildvielas funkcijas. Tarifu klasifikāciju produktam nosaka koenzīms Q10; tā koncentrācija preparātā ir daudz augstāka nekā tā dabiskā koncentrācija augu eļļās
                  Produktu nevar klasificēt 30. nodaļā tāpēc, ka koenzīma Q10 rekomendētā deva ir nepietiekama terapeitiskām vai profilaktiskām vajadzībām
                  Produkts jāklasificē kā pārtikas piedeva pozīcijā 2106